אייר פורס 1

אייר פורס 1 (מאנגלית: Air Force One) הוא אות הקריאה למטוסו של נשיא ארצות הברית. "אייר פורס 1" הוא הכינוי שמקבל כל מטוס של חיל האוויר האמריקני ברגע שנשיא ארצות הברית טס בו. כשהנשיא טס במטוס של הצבא האמריקני המטוס מכונה "ארמי 1", כאשר מדובר במטוס של הצי האמריקני הוא מכונה "נייבי 1", וכאשר המטוס של חיל הנחתים האמריקני - מכונה "מארין 1".
== פעילות ==
לרוב משמש בתפקיד מטוס מדגם 747-200B מתוצרת בואינג (למעשה ישנם שני מטוסי אייר פורס 1 זהים: SAM 28000 והמטוס התאום SAM 29000). המטוס שוכן בבסיס חיל האוויר "אנדרוז", כ-16 ק"מ מן הבית הלבן, תחת אחריות כנף התובלה 89 של חיל האוויר ה-18 של ארצות הברית.

אייר פורס 1 מצויד ביכולות הגנתיות סודיות ביותר, בהן טכנולוגיה נגד טילים. באייר פורס 1 מותקנים 87 קווי טלפון נפרדים, בהם 28 קווים מאובטחים ומקודדים בעלי טווח בלתי מוגבל – הנשיא יכול לטלפן לכל טלפון בעולם בעודו טס.

אייר פורס 1 בנוי משלוש קומות – הקומה התחתונה מיועדת למטען, רוב חלל הנוסעים ממוקם בקומה האמצעית ואילו הקומה האחרונה מכילה את ציוד התקשורת ואת תא הטייס. השטח הכולל של חלל הנוסעים הוא 371.6 מטרים רבועים. מתחם המחיה של הנשיא כולל חדר שינה, חדר אמבטיה, חדר כושר ומרחב משרדי. פמליית הנשיא מתכנסת בחדר כנסים גדול המשמש גם כחדר האוכל של הנשיא. לאנשיו הבכירים של הנשיא יש חדרים משלהם. הנוסעים יכולים לעלות למטוס דרך שלוש דלתות: שתיים מהן (אחת בקדמת המטוס ואחת בחלקו האחורי) מובילות לסיפון התחתון ואילו הדלת השלישית מובילה לסיפון האמצעי.

את הארוחות מכינים בשני מטבחים. הצוות ערוך להאכיל כ-100 איש בו זמנית, וכ-2,000 ארוחות מאוחסנות במטוס. החדר הרפואי מכיל מאגרי תרופות, ציוד של חדר מיון, ושולחן ניתוחים מתקפל. ישנו רופא קבוע בצוות המטוס. אייר פורס 1 מצויד במכשיר להעמסת מטען משלו, כך שאינו תלוי לעולם בשירותיהם של נמלי תעופה העלולים להוות סכנה ביטחונית. כמו כן ישנם במטוס מכשירי רדיו, פקסימיליה, חיבורים למחשב ו-19 מכשירי טלוויזיה. מיגון כבד אמור להגן על הציוד האלקטרוני וחוטי החשמל מפני פעימה אלקטרומגנטית (EMP) המאפיינת פיצוץ גרעיני. חיבור מיוחד לתדלוק אווירי מאפשר לאייר פורס 1 לשהות באוויר ככל שיידרש. המטוס יכול לשגר נורים להטיית טילים מונחי-חום ממסלולם.

הנשיא תמיד מגיע לבסיס חיל האוויר "אנדרוז" מצויד ב"פוטבול הגרעיני" – מזוודה המכילה את הצפנים לשיגור טילים גרעיניים.

לפני האייר פורס 1 הנוכחיים שימשו בתפקיד זוג מטוסי בואינג 707. האחד סומן SAM 26000, והיה בשירות בין השנים 1962 ו-1998, ותאומו סומן 27000 SAM, היה בשירות בין 1972–2001 ושימש כגיבוי. הנשיא רונלד רייגן הרבה להשתמש דווקא במטוס החלופי, והוא זכה לכינוי "מטוסו של רייגן". ה-27000 SAM מוצג כיום בספרייה הנשיאותית על שם רייגן.

מטוס של חיל האוויר האמריקאי אשר נושא את סגן נשיא ארצות הברית מקבל את הכינוי: "אייר פורס 2".

חיל האוויר האמריקני יחליף עד 2024 את מטוסי הבואינג 200–747 המיושנים בבואינג 8–747.

בעתות משבר, כמו למשל בזמן התרחשות פיגועי 11 בספטמבר, אייר פורס 1 מלווה במטוסי קרב.

==גלריה==

=== פנים ===
<gallery mode="packed" heights="80">
קובץ:Air Force One President Office.jpg|הנשיא בוש יושב במשרדו באייר פורס 1
קובץ:Barack Obama and Jon Favreau in Air Force One.jpg|הנשיא אובמה באייר פורס 1
קובץ:Barack Obama meets his staff in Air Force One Conference Room.jpg|חדר הישיבות
קובץ:Obama and staff aboard Air Force One in Los Cabos - June 19, 2012.jpg|מושבי אורחים
קובץ:Bush in Air Force One cockpit.jpg|הנשיא ג'ורג בוש בתא הטייס
קובץ:Barack Obama & Hillary Clinton on Air Force One 4-3-09 (a).JPG|הנשיא ברק אובמה ומזכירת המדינה הילרי קלינטון
קובץ:Obama in Egypt, P060409PS-0148.jpg
קובץ:Air Force One President Office.jpg|חדר העבודה של הנשיא
קובץ:Barack Obama on Air Force One talking to Mohammed Morsi.jpg|חדר העבודה של הנשיא
קובץ:P20220203AS-1472 (51917043117).jpg|מושב אורחים
קובץ:024-P20210216AS-0687 (51144934281).jpg|חדר הישיבות
</gallery>

=== חוץ ===
<gallery mode="packed" heights="80">
קובץ:President Trump Boards Air Force One (47965979888).jpg|הנשיא דונלד טראמפ עולה לסיפון האייר פורס 1
קובץ:President Barack Obama exits Air Force One at RAF Fairford, England, Sept 140903-F-UE958-169.jpg|הנשיא אובמה יוצא מהאייר פורס 1
קובץ:Air Force One June 12 2006.jpg|הדלת התחתונה
קובץ:President Trump's Trip to Vietnam (47220204591).jpg|הנשיא דונלד טראמפ נוחת בהאנוי וייטנאם, פברואר 2019
קובץ:Donald and Melania Trump receive a red carpet welcome by King Salman bin Abdulaziz Al Saud, May 2017 (2).jpg|הנשיא דונלד טראמפ והגברת הראשונה מלאניה טראמפ נוחתים בריאד בירת ערב-הסעודית, מאי 2017
קובץ:President Trump Arrives in Switzerland (25020617407).jpg|אייר פורס 1 במל התעופה של ציריך, שוויץ 2019
קובץ:P20230108AS-3118 (52645084124).jpg|הנשיא ג'ו ביידן נוחת במקסיקו-סיטי , 2022
</gallery>

==ראו גם==
*כנף ציון – המקביל הישראלי
*המטוס הנשיאותי של רוסיה – המקביל הרוסי
*המכונית הנשיאותית (ארצות הברית)
*מארין 1 – אות הקריאה של המסוק של נשיא ארצות הברית
*אייר פורס 2 – אות הקריאה של מטוס סגן נשיא ארצות הברית
*אייר פורס 1 (סרט משנת 1997)
*טראמפ פורס 1 – מטוסו של נשיא ארצות לשעבר, דונלד טראמפ
*M&M's נשיאותי

==קישורים חיצוניים==

* [http://www.flightglobal.com/articles/2007/10/17/218681/exclusive-us-considers-airbus-a380-as-air-force-one-and-potentially-a-c-5-replacement.html ארצות הברית שוקלת לרכוש A-380] 
* 
* 
* 

קטגוריה:חיל האוויר של ארצות הברית
קטגוריה:כלי טיס אמריקאיים
קטגוריה:מטוסים נשיאותיים
קטגוריה:כלי התחבורה של נשיא ארצות הברית
קטגוריה:ארצות הברית: בסיסי פיקוד ושליטה